
AVIZ
asupra propunerii legislative privind reglementarea activităţilor de sănătate premedicale desfăşurate de către grupuri organizate în mod juridic pe teritoriul naţional al României


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată cu dezbaterea şi avizarea propunerii legislative privind reglementarea activităţilor de sănătate premedicale desfăşurate de către grupuri organizate în mod juridic pe teritoriul naţional al României, trimisă cu adresa nr. Plx 609/2018 din 22 octombrie 2018.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 30 octombrie 2018.
În urma finalizării dezbaterilor, membrii comisiei au hotărât, cu majoritate de voturi (două abţineri), avizarea negativă a propunerii legislative.

Întocmit,
Consilier parlamentar Sorina Szabo

